Interseksualnost
<s>Međupolnost, interseksualnost ili interseks je opšti pojam koji se koristi za različita stanja, po kojima je osoba rođena sa reproduktivnom ili anatomijom polnih organa koja nije u skladu sa tipičnim definicijama muškog ili ženskog.</s><s>Na primer, možemo imati novorođenče koje spolja izgleda kao devojčica, ali čija je unutrašnja anatomija tipično muška.</s><s>Ili, osoba može biti rođena sa genitalijama koje izgledaju negde između tipičnih muških i ženskih – na primer, devojčica može da se rodi sa vidno uvećanim klitorisom, ili bez vaginalnog otvora; ili dečak sa izrazito malim penisom ili skrotumom koji je podeljen tako da više liči na labiju.</s><s>Ili, možemo imati bebu sa mozaičkom genetikom, tako da neke od njenih ćelija imaju XX hromozome, a neke XY.</s>

<s>Iako se o interseksualnosti govori često kao o urođenom stanju, interseks anatomija se ne pojavljuje uvek na rođenju.</s><s>Ponekad osoba ne zna ili joj nije utvrđena interseksualna anatomija dok ona ili on ne dođu u pubertet, ili dok ne saznaju da su neplodni, ili im bude urađena autopsija nakon smrti od starosti.</s><s>Neki ljudi žive i umru sa interseksualnom anatomijom, a da niko, uključujući i njih same, ne zna da su interseks.</s>

<s>Interseksualnost je socijalno konstruisana kategorija koja reflektuje jednu biološku varijaciju.</s><s>Priroda pruža čitave spektre anatomije polnih organa.</s><s>Grudi, penisi, klitorisi, skrotumi, labije, gonade – sve ovo može da se razlikuje po veličini i obliku i morfologiji.</s><s>Takozvani „polni“ hromozomi takođe mogu da se poprilično razlikuju, ali u kulturama čoveka, seksualne/polne kategorije svode se i uprošćavaju na muške, ženske i ponekad interseks, kako bi se olakšale društvene interakcije, izražavanje osećanja i kako bi se održao red.</s>

<s>O granicama interseksualnosti ne odlučuje priroda nego ljudi.</s><s>Ljudi (danas, posebno lekari), odlučuju o tome koliko mali penis treba da bude, ili koliko je neuobičajena kombinacija organa, pre nego se podvede pod interseks.</s><s>Neki oblici ukazuju na skrivene metaboličke probleme, te osoba koja smatra da bi mogla biti interseksualna, treba da se konsultuje sa lekarom u cilju otkrivanja toga da li joj je potrebna profesionalna medicinska nega ili ne.</s>

<s>Vidi još 
 Treći pol
 Transrodnost</s>

<s>Reference</s>

<s>Literatura</s>

<s></s>

<s>Pol
Rod (sociologija)
Rodni identitet
Rodni studiji
Psihologija
Medicina</s>

